Source: https://ispis.sk/judikatura/KSKE/6S59/2011
Timestamp: 2020-04-08 14:27:57+00:00

Document:
KSKE 6 S 59/2011 - iSpis
iSpis Judikatúra – KSKE 6 S 59/2011
KS v Košiciach, dátum 27.09.2012, sp.zn. KSKE 6 S 59/2011
§ 247 OSP § 250k OSP § 248 OSP § 37 zákona č. 528/2008 § 37 ods. 15 zákona č. 528/2008 § 34 zákona č. 528/2008 § 44 zákona č. 528/2008 § 37 ods. 5 zákona č. 528/2008 § 250d ods. 3 OSP § 250a OSP § 250h ods. 2 OSP § 246c ods. 1 OSP § 146 ods. 1 písm. c) OSP § 42 ods. 3 OSP
Súd: Krajský súd Košice Spisová značka: 6S/59/2011 Identifikačné číslo súdneho spisu: 7011200440 Dátum vydania rozhodnutia: 27. 09. 2012 Meno a priezvisko sudcu, VSÚ: JUDr. Milan Konček ECLI: ECLI:SK:KSKE:2012:7011200440.3
Uznesenie Krajský súd v Košiciach v právnej veci žalobcu: LEDO, spol. s r.o., 053 04 Buglovce 26, IČO: 43 992 803, zast. JUDr. Jánom Burocim, advokátom, Chrapčiakova 7, 052 01 Spišská Nová Ves, proti žalovanému: Pôdohospodárska platobná agentúra, Dobrovičova 12, 815 26 Bratislava 1, o žalobe žalobcu proti rozhodnutiu žalovaného zo dňa 10.02.2011, č. 11RPR0901197, takto
Žalobou zo dňa 29.04.2011, podanou na poštovú prepravu dňa 02.05.2011 a doručenou Krajskému súdu v Košiciach dňa 04.05.2011 a následne doplnenou podaním zo dňa 20.05.2011, doručeným tomu istému súdu dňa 24.05.2011 sa žalobca domáhal zrušenia rozhodnutia žalovaného č. 11RPR0901197 zo dňa 10.02.2011 a vrátenia veci na ďalšie konanie. Zároveň žiadal zaviazať žalovaného nahradiť mu trovy konania.
Postup súdu v konaní o žalobách proti rozhodnutiam a postupom správnych orgánov je upravený v druhej hlave, piatej časti O.s.p. ( § 247 až § 250k O.s.p. ).
Podľa § 248 písm. d/ O.s.p., súdy nepreskúmavajú rozhodnutia správnych orgánov, ktorých preskúmanie vylučujú osobitné zákony.
Rozhodnutie, preskúmania ktorého sa žalobca domáha (č. 11RPR0901197 zo dňa 10.02.2011) vydala Pôdohospodárska platobná agentúra v konaní o žiadosti žalobcu o nenávratný finančný príspevok (postupom podľa § 37 zákona č. 528/2008 Z.z., o pomoci a podpore poskytovanej z fondov Európskej únie) .
Podľa § 37 ods. 15 zákona č. 528/2008 Z.z., rozhodnutia vydané v konaní podľa tejto časti zákona nie sú preskúmateľné súdom. Časťou zákona, na ktorú sa odvoláva zákon č. 528/2008 Z.z. v tomto ustanovení, je jeho tretia časť, ktorá má názov - PRAVIDLÁ POSKYTOVANIA PROSTRIEDKOV Z EURÓPSKEHO POĽNOHOSPODÁRSKEHO FONDU PRE ROZVOJ VIDIEKA, EURÓPSKEHO POĽNOHOSPODÁRSKEHO ZÁRUČNÉHO FONDU A PROSTRIEDKOV ŠTÁTNEHO ROZPOČTU a v citovanom zákone je vymedzená ust. § 34 až § 44. Pôdohospodárska platobná agentúra napadnutým rozhodnutím rozhodla podľa § 37 ods. 5 zákona č. 528/2008 Z.z. o neschválení žiadosti žalobcu o nenávratný finančný príspevok, a preto toto jej rozhodnutie spadá medzi rozhodnutia vydané v konaní podľa tretej časti zákona č. 528/2008 Z.z.
Z uvedeného výkladu je zrejmé, že rozhodnutie žalovaného má status rozhodnutia, ktoré nie je spôsobilé byť predmetom súdneho prieskumu, a preto súd podľa citovaného ust. § 250d ods. 3, veta prvá O.s.p. konanie v tejto veci pomerom hlasov 3 : 0 zastavil.
O trovách konania rozhodol súd na základe ust. § 246c ods. 1 veta prvá O.s.p., odkazujúc na použitie § 146 ods. 1 písm. c/ O.s.p. tak, že účastníkom právo na ich náhradu nepriznal, pretože konanie bolo zastavené.

References: § 247
 § 250
 § 248
 § 37
 § 37
 § 34
 § 44
 § 37
 § 250
 § 250
 § 250
 § 246
 § 146
 § 42
 súd 
 súd 
 § 247
 § 250
 § 248
 § 37
 § 37
 § 34
 § 44
 § 37
 súd 
 § 250
 súd 
 § 246
 § 146